FlyNonstop

FlyNonstop var et norsk virtuelt flyselskap som ble etablert i 2012. Selskapet leaset sitt eneste fly, av typen Embraer 190 fra CIT Aerospace og nederlandske Denim Air. Denim Air sørget også for bemanning og operasjon av flyet.

FlyNonstop startet sine flyvninger 25. april 2013. Selskapet ble grunnlagt av Espen Hennig-Olsen, tidligere markedsføringsdirektør og deleier i Hennig-Olsen iskremfabrikk. Hovedflyplassen var Kristiansand lufthavn, Kjevik, og selskapet satset på å dekke en «luke» i markedet på Sørlandet ved å tilby åtte europeiske destinasjoner fra Kristiansand lufthavn.

Flyselskapet begjærte seg konkurs 29. oktober 2013, og alle flyvninger er innstilt fra denne dato.

Destinasjoner 

Fra starten i april 2013 til oktober 2013 fløy selskapet til åtte destinasjoner fra hovedflyplassen Kristiansand lufthavn, Kjevik.
Fra starten i juni 2013 flyr selskapet til Nice fra Ålesund lufthavn, Vigra. I slutten av mai 2013 annonserte selskapet at de midlertidig kutter rutene til Berlin, Paris og én av rutene selskapet har til Parma.

Rutetider 

Ettersom FlyNonstop kun har ett eneste fly har det bare et fåtall ukentlige flyvninger til hver destinasjon. Hver dag rekker de tre-fire destinasjoner.

FlyNonstop (Denim Air).

Embraer ERJ-190-100LR 190LR PH-FNS.

Konkurs 
FlyNonstop gikk konkurs høsten 2013. Flyselskapet tapte 1 million om dagen for å drive flyselskapet, og det nederlandske flyselskapet Denim Air hadde et krav på 7,8 millioner pga. drifting av flyet.

Referanser

Eksterne lenker
 

Næringsliv i Kristiansand
Tidligere norske flyselskaper
Flyselskaper etablert i 2012
Flyselskaper nedlagt i 2013